UFC na bosanskom travnjaku: Silvija je nokautirala Adnu...

U Prvoj ženskoj nogometnoj ligi BiH Silvija Sekačić oborila je na pod Adnu Ljubanović, potom joj sjela na leđa, a onda je, kao u mještovitim borilačkim sportovima, udarala šakom u glavu nekoliko puta

<p><strong>Djevojke </strong>su probale sve, diplomatski kanali radili su nekoliko minuta, no, nažalost, institucije (sudac) nisu odradile svoj posao. I što je preostalo djevojkama? Šaka u glavu sasvim je legitiman način dijaloga u nižim ligama. Takva je razmjena mišljenja, uostalom, prilično široko prihvaćena u nižim ligama na prostoru bivše Jugoslavije, gdje se već uobičajeno koristi u dijalogu s jačim. </p><p>U prvim ligama ovakav način komunikacije nije čest, no, ne i u Prvoj ženskoj nogometnoj ligi FBiH. Naime, u 13. kolu susreta u Nević Polju između Željezničara i Mladosti, Silvija Sekačić "šakom" je porazgovarala s<strong> Adnom Ljubanović.</strong></p><p>Prvo ju je oborila na pod, a potom, kao u mješovitim borilačkim vještinama, sjela joj na leđa. I, pogađate, uslijedio je udarac šakom u glavu. Ne jednom, ne dvaput, već više puta, piše portal <a href="http://www.drukciji.ba/sport/zenski-nogomet-u-nevic-polju-sramota-znk-zeljeznicar-iz-bosanske-krupe-95324"><strong>Drukciji.ba</strong></a>, koji nam je ustupio fotografije.</p><p>Adna je bespomoćno ležala dok ju je Silvija udarala, sudac buzuspješno pokušavao rastaviti, a suigračice kasno dotrčale. I kad su napokon dotrčale, situacija se smirila.</p><p>- Kakvim riječima opisati ovaj čin, a da ostanemo u granicama pristojnog? Dovoljno je reći da ovakvo ponašanje nema veze sa zdravom pameću, osobama kao Silvija nije mjesto u nogometu i zaslužile su doživotnu suspenziju - izjavili su iz <strong>ŽNK Mladost. </strong></p><p><strong>Sivlija </strong>je, da i to naglasimo, zaradila crveni karton, a komisija će naknadno odlučiti hoće li je doživotno udaljiti iz nogometa. Eto, tko kaže da ženski nogomet nije zanimljiv? </p>